**NOTĂ INFORMATIVĂ**

**la proiectul hotărîrii Guvernului**

**”Cu privire la modificarea Hotărîrii Guvernului**

**nr.836 din 13 septembrie 2010”**

În scopul acordării unui sprijin din partea statului unor categorii de populaţie în vederea asigurării cu spaţiu locativ, a fost aprobată Hotărîrea Guvernului nr.836 din 13 septembrie 2010 ”Cu privire la acordarea indemnizaţiilor unice pentru construcţia sau procurarea spaţiului locativ, sau restaurarea caselor vechi unor categorii de cetăţeni”.

Potrivit punctului 3 al Hotărîrii în cauză, acordarea indemnizaţiilor unice pentru persoanele care nu au beneficiat de credite preferenţiale de la instituţiile financiare, nu au fost asigurate cu spaţiu locativ conform normelor legale şi nu deţin scrisori de garanţie corespunzătoare, eliberate de autorităţile administraţiei publice locale, se eşalonează pe o perioadă de pînă la 5 ani, începînd cu ***1 ianuarie 2014 pînă la 31 decembrie 2018.***

Întru realizarea Hotărîrii Guvernului nr.836 din 13 septembrie 2010 ”Cu privire la acordarea indemnizațiilor unice pentru construcția sau procurarea spațiului locativ, sau restaurarea caselor vechi unor categorii de cetățeni” în bugetul de stat pe anii **2010-2017** au fost aprobate mijloace financiare în volum de **172,8** mil.lei, precizate în sumă de **141,9** mil.lei pentru **5072** beneficiari, din care au fost executate **123,1** mil.lei pentru **3443** beneficiari.

Totodată, menționăm că în bugetul de stat pentru anul 2018 în acest scop sînt aprobate mijloace financiare în sumă de 8,5 mil lei, din care la la situația din 30 iunie curent au fost executate 1,2 mil.lei.

În rezultatul prezentării informației de către autoritățile publice locale privind executarea hotărîrii în cauză, sa constatat faptul, că întru realizarea hotărîrii menționate sînt necesare mijloace financiare, în sumă de circa 9,0 mil lei pentru 215 beneficiari.

Întru acordarea dreptului la indemnizații unice acestui număr de beneficiari se propune prelungirea termenelui de realizare a hotărării în cauză **pînă la 31 decembrie 2019.**

În CBTM 2019-2021 pentru acordarea indemnizaţiilor unice pentru construcţia sau procurarea spaţiului locativ, sau restaurarea caselor vechi unor categorii de cetăţeni pentru anul 2019 sunt estimate mijloace financiare în volum de **8,5** mil.lei.

**MINISTRU Octavian ARMAŞU**